Πρέμιερ Λιγκ Ουαλίας

Το Πρωτάθλημα Ποδοσφαίρου της Ουαλίας (Ουαλικά: Uwch Gynghrair Cymru) της Α' Κατηγορίας, η οποία τώρα ονομάζεται Corbett Sports Welsh Premier Football League για λόγους χορηγίας, και διοργανώνεται από την Ποδοσφαιρική Ομοσπονδία Ουαλίας (FAW), άρχισε να διεξάγεται  μόλις την περίοδο 1992–93.

Πιο πριν Ουαλικό πρωτάθλημα δεν υπήρχε και οι Ουαλικές ομάδες έπαιζαν συνήθως σε μικρές κατηγορίες της Αγγλίας. Σε αυτό το διάστημα διεξαγόταν μόνο το κύπελλο Ουαλίας όπου συμμετείχαν όλες οι ομάδες της χώρας και ο κάτοχός του κέρδιζε ένα εισιτήριο για το Κύπελλο Κυπελλούχων Ευρώπης, έτσι η Ουαλία ήταν τότε το μοναδικό μέλος της UEFA, μαζί με το Λίχτενσταϊν που δε διεξήγαγε δικό της πρωτάθλημα, παρά μόνο κύπελλο. Μόλις δημιουργήθηκε το νέο πρωτάθλημα οι τρεις μοναδικές επαγγελματικές ομάδας της χώρας η Κάρντιφ Σίτι, η Ρέξαμ και η Σουόνσι αρνήθηκαν να λάβουν μέρος σε αυτό, διότι θεώρησαν ότι θα υποβαθμιστούν και έτσι συνεχίζουν να παίζουν μέχρι και σήμερα σε επαγγελματικές κατηγορίες της Αγγλίας. Έτσι δημιουργήθηκε αρχικά ένα  πρωτάθλημα από Ουαλλικές ομάδες ερασιτεχνικών κατηγοριών της Αγγλίας (δηλαδή από την πέμπτη κατά σειρά κατηγορία και κάτω), ωστόσο σήμερα υπάρχουν και λίγες επαγγελματικές ομάδες στο  πρωτάθλημα, ενώ οι περισσότερες έχουν γίνει ημιεπαγγελματικές.

Το Ουαλικό πρωτάθλημα παίζεται συνήθως από τον Αύγουστο έως τον Μάιο ή τον Ιούνιο και από την περίοδο 2010–11 συμμετέχουν σε αυτό 12 ομάδες, αν και τα προηγούμενα χρόνια συμμετείχαν συνήθως 18 ομάδες. Τους περισσότερους τίτλους έχει κατακτήσει η Δε Νιου Σαιντς ΦΚ (17) και ακολουθεί η Μπάρι Τάουν Γιουνάιτεντ (7). Η τελευταία ομάδα της κατάταξης θα υποβιβάζεται και θα αντικαθίσταται από την πρωταθλήτρια της δεύτερης κατηγορίας (Welsh Football League First Division). Σε περίπτωση ισοβαθμίας δύο ή περισσοτέρων ομάδων υπερισχύει η ομάδα με την καλύτερη συνολική διαφορά τερμάτων. Το Ουαλικό πρωτάθλημα στέλνει τα τελευταία χρόνια τέσσερις εκπροσώπους του στα Ευρωπαϊκά κύπελλα της UEFA (οι τρεις πρώτοι της κατάταξης, συν τον κυπελλούχο) στα οποία μετέχουν από το 1993–94, αλλά χωρίς κάποια ιδιαίτερη διάκριση, καθώς πρόκειται κατά κανόνα για χαμηλής δυναμικότητας ομάδες και καθώς όλοι σχεδόν οι καλοί Ουαλοί παίκτες αγωνίζονται έξω από την πατρίδα τους. Στην κατάταξη της ΟΥΕΦΑ το Ουαλικό πρωτάθλημα βρίσκεται στη θέση 46, σε σύνολο 53 πρωταθλημάτων.

 Τίτλοι ανά έτος 
1992–93 Κιούμπραν Τάουν ΑΦΚ
1993–94 Μπάνγκορ Σίτι ΦΚ 
1994–95 Μπάνγκορ Σίτι ΦΚ 
1995–96 Μπάρι Τάουν 
1996–97 Μπάρι Τάουν 
1997–98 Μπάρι Τάουν 
1998–99 Μπάρι Τάουν 
1999–00 ΤΝΣ 
2000–01 Μπάρι Τάουν 
2001–02 Μπάρι Τάουν 
2002–03 Μπάρι Τάουν 
2003–04 Ριλ 
2004–05 ΤΝΣ  
2005–06 Δε Νιού Σαιντς 
2006–07 Δε Νιού Σαιντς 
2007–08 Λανέλι 
2008–09 Ριλ
2009–10 Δε Νιού Σαιντς
2010–11 Μπάνγκορ Σίτι ΦΚ
2011–12 Δε Νιού Σαιντς
2012–13 Δε Νιού Σαιντς
2013–14 Δε Νιου Σαιντς
2014–15 Δε Νιου Σαιντς
2015–16 Δε Νιου Σαιντς
2016–17 Δε Νιου Σαιντς
2017–18 Δε Νιου Σαιντς ΦΚ
2018–19 Δε Νιου Σαιντς ΦΚ
2019–20 Κοναζ Κουει Νοματς
2020–21 Κοναζ Κουει Νοματς
2021-22 Δε Νιου Σαιντς ΦΚ
2022-23 Δε Νιου Σαιντς ΦΚ
2023-24 Δε Νιου Σαιντς ΦΚ
2024-25 Δε Νιου Σαιντς ΦΚ
 Τίτλοι ανά σύλλογο 
 Θέση Ομάδα Τίτλοι Χρονιές 1 ΤΝΣ/Δε Νιου Σεντς 17 2000, 2005, 2006, 2007, 2010, 2012, 2013, 2014, 2015, 2016, 2017, 2018, 2019,2022,2023,2024, 2025 2 Μπάρι Τάουν 7 1996, 1997, 1998, 1999, 2001, 2002, 2003 3 Μπάνγκορ Σίτι ΦΚ  3 1994, 1995, 2011 4 Κοναζ Κουει Νοματς   2  2020, 2021 Ριλ  2004, 2009 6 Λανέλι 1 2008 Κιούμπραν Τάουν ΑΦΚ  1993

 Εξωτερικοί σύνδεσμοι 
 Επίσημη ιστοσελίδα

Ουαλια
Κατηγορία:Ποδοσφαιρικές διοργανώσεις Ουαλίας
Κατηγορία:Ανώτατα εθνικά ποδοσφαιρικά πρωταθλήματα